Ліст Вацлава Ластоўскага да міністра замежных справаў Літвы (21 чэрвеня 1920)
Пане Міністр!

Мною 17.IV.20 у ноце на імя Ураду Літвы была пададзена пропозыцыя навязаць перэгаворы дзеля падтрыманьня і узмацаваньня добрасуседзкіх адносін між Літвой і Беларусьсю; дагэтуль на маю пропазыцыю я ня меў
адповедзі.

Уважаючы, што незалежна ад усякіх перэхадзячых варункоў, Беларусы і Літвіны будуць заўседы суседаваць і, што, ўзаемные нашы добрые адносіны — справа заўседы учасная і важная (бо-ж перэселеньня народаў, прынамні у скорым часе, не правідзіцца), а прычын ўзаемнаго блага адношэньня пакульшто німа, я паноўна звертаюся да Вас прапануючы навязаньне перэгавороў.

Гэто патрэбна тым болей, што Вашы і нашы ворагі мнімай супярэчкай Літоўска-Беларускай арудуюць і стараюцца шкодзіць; буфэр-ж беларускі быў-бы зарукай і самаго трывалаго істнаваньня Літоўскай Рэспублікі, — гэто дзержаўные мужы Літвы павінны уразумець і пайсці на помач нашаму дзержаўнаму будаўніцтву, што дарогай прызнаньня Незалежнасці Беларускай Народнай Рэспублікі.

Затым прыміце, пане Міністр, запэўненьне у нашых самых прыязных пачуваньнях..-

В.Ластоўскі

Старшыня Рады Народных Міністроу.

Атповедзь прашу прыслаць па адрасу: Рыга Nicolaj St 20-1 Беларуская Місыя.

Лісты Вацлава Ластоўскага
Дакументы 1920 года
Дакументы Беларускай Народнай Рэспублікі
Міжнародныя дачыненні Беларускай Народнай Рэспублікі
Літоўская Рэспубліка (1918—1940)